open-index/open-wikipedia-markdown huggingface dataset:
Poradca podnikateľa

**Poradca podnikateľa**, spol. s. r. o. je slovenská firma, zaoberajúca sa problematikou daní a účtovníctva, miezd a personalistiky, verejnej správy i firemnej bezpečnosti. Bola založená Maximiliánom Málikom v roku 1990 v Žiline a postupne sa stala partnerom štátnych inštitúcií, verejného i súkromného sektora. Pôsobí na slovenskom aj českom trhu a časť obsahu na portáloch má voľne dostupný.

Prvú tlačenú publikáciu pod značkou PP vydali v roku 1990 a postupne vznikali tematické portály na internete. V ponuke sú tiež podcasty.

## Projekty
* *Zákony pre ľudí* – portál, určený pre širokú verejnosť
* *Daňové centrum* – portál o daniach a účtovníctve
* *Mzdové centrum* – portál o mzdách a personalistike
* *Bezpečnosť v praxi* – portál o informačnej bezpečnosti, bezpečnosti pri práci a ochrane životného prostredia
* *Profi vzdelávanie* – portál, venujúci sa vzdelávaniu v oblasti ekonomických a právnych informácií
* *Verejná správa* – portál, poskytujúci široké spektrum informácií pre subjekty verejnej správy
* *Epi.sk* – portál ekonomických a právnych informácii

## Referencie

Kategória:Vydavateľstvá na Slovensku
Faith (album The Cure)

***Faith*** je tretí album skupiny The Cure. Obal albumu ilustroval Porl Thompson.

Pieseň Carnage Visors je soundtrackom k rovnomennému filmu Rica Gallupa (starší brat Simona Gallupa). Názov má reprezentovať opačný význam, ako "ružové okuliare". Skupina tento film púšťala na koncertoch (k albumu) pred svojim vystúpením, namiesto predkapely.

## Piesne
#„The Holy Hour“ – 4:25
#„Primary“ – 3:35
#„Other Voices“ – 4:28
#„All Cats Are Grey“ – 5:28
#„The Funeral Party“ – 4:14
#„Doubt“ – 3:11
#„The Drowning Man“ – 4:50
#„Faith“ – 6:43

**Bonus na kazete**
#„Carnage Visors“ - 27:51

## Zostava
* Robert Smith - spev, gitara, klávesy, basa (Primary)
* Simon Gallup - basa
* Lol Tolhurst - bicie

## Bonusový disk (Deluxe CD)
Prvý disk obsahuje okrem základných 8 piesní aj Carnage Visors ako deviatu skladbu.

# „Faith“ (Robert Smith home demo) - 2:56
# „Doubt“ (Robert Smith home demo) - 1:09
# „Drowning“ (group home demo) - 1:52
# „The Holy Hour“ (group home demo) - 4:48
# „Primary“ (studio out-take) - 4:22
# „Going Home Time“ (studio out-take) - 3:31
# „The Violin Song“ (studio out-take) - 3:38
# „A Normal Story“ (studio out-take) - 3:04
# „All Cats Are Grey“ (live) - 5:37
# „The Funeral Party“ (live) - 4:38
# „Other Voices“ (live) - 4:45
# „The Drowning Man“ (live) - 5:48
# „Faith“ (live) - 10:23
# „Forever“ (live) - 9:19
# „Charlotte Sometimes“ - 4:13

Kategória:Hudobné albumy z 1981
Kategória:Albumy skupiny The Cure
Elysia chlorotica

thumb|Elysia chlorotica
***Elysia chlorotica*** je slimák, ktorý prelomil hranicu medzi rastlinami a živočíchmi tak, ako sme ju dosiaľ poznali. Našli ho na pobreží Atlantického oceánu (Kanada a USA).

Malé slimáky sú hnedé s červenými škvrnami. Postupne ale ozelenejú vďaka chlorofylu získanému tzv. „kleptoplastiou“ (odňatím kompletných chloroplastov pôvodnému hostiteľovi) zo zelených rias tvoriacich ich potravu. Chloroplasty totiž nestrávia, ale oddelia od ostatnej potravy a nepoškodené presunú do svojich buniek.

Hoci slimáky nedokážu vytvárať nové chloroplasty, dokážu už získané udržať funkčné až 10 mesiacov a v prípade nedostatku potravy prežiť len z chloroplastami syntetizovaného cukru. Slimák sa takto môže živiť jedením rias alebo fotosyntézou.

Znaky rastlín aj živočíchov nesú aj zástupcovia euglén (*[[Euglenophyta]]*) napr. *[[Euglena Viridis]]*, ale tie sú len jednobunkové.

## Iné projekty

## Externé odkazy
* http://www.newscientist.com/article/dn16124-solarpowered-sea-slug-harnesses-stolen-plant-genes-.html?DCMP=OTC-rss&nsref=online-news

Kategória:Ulitníky
Kategória:Mixotrofné organizmy
Tritikale

náhľad|Tritikale
**Tritikale** (iné názvy: **triticale**; bohemizmy: *tritikále*, *žitovec*; lat. *Triticosecale* alebo *x Triticosecale* alebo *x Triticale*) je hybrid pšenice (***Triti'''cum'') a [[raž]]e (''Se'''cale***), ktorý bol prvýkrát vyšľachtený koncom 19. storočia v Škótsku a Švédsku. Komerčne dostupná je odroda triticale z druhej generácie hybridu, ktorá je krížencom jej dvoch primárnych druhov. 

V súčasnosti dochádza k rozvoju pestovania tohoto kultivaru, ktorý významne prebral znaky svojich pôvodných, rodičovských druhov. V odrode triticale sú kombinované vlastnosti vysokej úrodnosti s kvalitou pšenice a toleranciou voči kvalite pôdy, či odolnosti voči chorobám, ktorú si tento hybrid prevzal od raže. 

Odroda triticale môže byť významnou zložkou v krmív hospodárskych zvierat, no sú z nej vyrábané aj niektoré potravinárske produkty zdravej výživy, môže byť aj súčasťou cereálnych potravín.

## Iné projekty
 

## Zdroje

Kategória:Obilniny
Kategória:Lipnicovité
John Cocke

**John Cocke** (* 30. máj 1925, Charlotte, Severná Karolína, USA - † 16. júl 2002, Valhalla, New York) bol americký informatik. 

Je známy najmä svojou prácou v oblasti architektúry počítačov a optimalizácie kompilátorov. Je považovaný za pôvodcu RISC architektúry procesorov (s redukovanou inštrukčnou sadou). Je tiež jedným zo spoluobjaviteľov Cockeovho-Youngerovho-Kasamiho algoritmu (bežne známeho ako CYK algoritmus) na určovanie príslušnosti znakového reťazca do jazyka generovaného danou bezkontextovou gramatikou. V roku 1987 dostal Turingovu cenu.

## Externé odkazy
* Biografia 

Kategória:Držitelia Turingovej ceny
Kategória:Informatici USA
Kategória:Priekopníci informatiky
Kategória:Osobnosti zo Charlotte (Severná Karolína)
Stephen Cook

**Stephen Arthur Cook** (* 14. december 1939, Buffalo, New York, USA) je americký informatik a matematik v súčasnosti pôsobiaci v Kanade. Je známy predovšetkým vďaka svojej práci v oblasti výpočtovej zložitosti a teórie zložitosti dôkazov (pri automatickom dokazovaní viet). V roku 1971 v článku *The Complexity of Theorem Proving Procedures* sformalizoval pojem NP-úplnosti a ukázal, že problém splniteľnosti logickej formuly je NP-úplný. V tomto článku tiež prišiel s jedným z najvýznamnejších dosiaľ otvorených problémov v teoretickej informatike - P verzus NP problémom. V roku 1982 dostal najmä vďaka tejto práci Turingovu cenu.

Kategória:Držitelia Turingovej ceny
Kategória:Informatici USA
Kategória:Matematici USA
Kategória:Logici USA
Kategória:Členovia Kráľovskej spoločnosti
Kategória:Osobnosti z Buffala
Titanic (film z roku 1997)

***Titanic*** je americký katastroficko-romantický film o potápaní lode Titanic, ktorý režíroval, napísal, spoluprodukoval a na strihu ktorého spolupracoval James Cameron. V hlavných úlohách sú obsadení Leonardo DiCaprio ako Jack Dawson a Kate Winsletová ako Rose Dewittová Bukaterová, dvaja členovia rozdielnych spoločenských tried, ktorí sa do seba zamilujú počas nešťastnej plavby na palube novej lode. Hlavné postavy a ústredný milostný príbeh sú vymyslené, napísané podľa Beatrice Wood, potom sú tu aj postavy (ako napríklad členovia posádky lode alebo pasažieri) ktoré sú do deja zasadené podľa historických údajov. Gloria Stuartová hrá starú Rose, ktorá rozpráva celý príbeh, pôvodne rozprávaný Beatrice Wood.

Produkcia filmu začala v roku 1995, kedy Cameron začal s natáčaním ozajstného vraku RMS Titanic. Vymyslel milostný príbeh tak, aby primäl divákov vžiť sa do tragédie zo života. Nakrúcanie sa konalo na palube lode Akademik Mstislav Keldyš – ktorá pomáhala Cameronovi v nakrúcaní ozajstného vraku – pre moderné scény a rekonštrukciu lode bola postavená v Playas de Rosarito v Baja California, Mexiko. Cameron taktiež použil zmenšeniny a počítačovú grafiku, aby znovu vytvoril potápanie. *Titanic* sa v tom čase stal najdrahším filmom v histórii, pričom jeho rozpočet bol približne 200 miliónov USD s financovaním od Paramount Pictures a 20th Century Fox.

Film mal byť pôvodne uvedený do kín 2. júla 1997, ale postprodukčné oneskorenie posunulo uvedenie filmu na 19. december 1997, do slovenských kín bol uvedený 5. februára 1998. Film sa stal obrovským úspechom ako na poli kritiky, tak aj komercie a vyhral jedenásť Oscarov, vrátane najlepšieho filmu. Stal sa najziskovejším filmom všetkých čias s celosvetovými príjmami viac ako 2 miliardy USD.

## Referencie

## Externé odkazy
* Oficiálna stránka filmu ''Titanic''
* 
* 

Kategória:Filmy z 1997
Kategória:Romantické filmy
Kategória:Filmy režírované Jamesom Cameronom
Kategória:Filmy USA
Kategória:Filmové drámy USA
Kategória:Filmy podľa názvu
Trofeje NHL

**[[National Hockey League]]** každoročne udeľuje trofeje pre hráčov a kluby. Najstaršia a najcennejšia trofej je Stanley Cup, ktorá bola prvýkrát udelená v roku 1893. Momentálne sa udeľuje 22 trofejí z toho sú 4 tímové a 17 pre jednotlivcov.
 
## Dejiny
Prvá udelená trofej bola O’Brien Trophy v roku 1910, ktorú používala National Hockey Association do roku 1918, keď ju prebrala National Hockey League. Udeľovala sa víťazovi play-off až do roku 1924, keď ju vystriedala Prince of Wales Trophy. V roku 1926 sa oficiálne začal používať Stanley Cup. 

Prince of Wales Trophy sa udeľuje  pre víťaza východnej konferencie. Pre západnú konferenciu sa udeľuje Clarence Sutherland Campbell Bowl. Najmladšou klubovou trofejou je President’s Trophy, udeľovaná pre najlepší klub v základnej časti. 

Prvá inviduálna trofej bola Hart Memorial Trophy, pre najužitočnejšieho hráča ktorá vznikla v roku 1924. O rok vznikla trofej Lady Byng Memorial Trophy pre najslušnejšieho hráča. V roku 1927 vznikla Vezina Trophy pre najlepšieho brankára. V roku 1965 bola prvýkrát udelená trofej v play-off Conn Smythe Trophy pre najužitočnejšieho hráča. Posledná udelená trofej je NHL Lifetime Achievement Award.

## Tímové trofeje

## Inviduálne trofeje a ocenenia

## Externé odkazy

*NHL trophies na legendsofhockey.net

Kategória:National Hockey League
Kategória:Trofeje a ocenenia NHL
Aspirácia (medicína)

**Aspirácia** je vdýchnutie cudzích telies a patrí k pomerne častým a nebezpečným príhodám.

Pri aspirácií vnikne náhle záchvat kašľa, dýchavica (dyspnoe), stridor, a pri vážnej poruche dýchania dochádza k rozvoju cyanózy a až k smrti udusením. 

Niektoré cudzie telesá je možné odstrániť len bronchoskopiou.

Kategória:Choroby hrudníka
Afektívny záchvat

**Afektívny záchvat** je porucha vedomia, ktorá vzniká rozčúlením, v hneve, pri plači ako neprimeraná reakcia na konfliktnú situáciu, na bolesť, strach, hnev a pod. Vyskytuje sa u detí do troch rokov. 

## Etiológia
Záchvat sa začne krikom, plačom, ktorý sa spája s rýchlymi, hlbokými vdychmi a pomalými výdychmi, niekedy až na niekoľko sekúnd zastaveným dýchaním. Dieťa nemôže chytiť dych, omodráva a upadá do bezvedomia. Ak sa nechytí, náhle padne na zem. Záchvat trvá len niekoľko minút, končí nadýchnutím sa dieťaťa a dieťa znova plače a kričí.

## Terapia
Záchvat je možné prerušiť miernou negatívnou stimuláciou.

## Zdroje
* Križan S. a kol.: *Pediatria*, SAP s. r. o, Trnava 2001, ISBN 80-88908-88-4

Kategória:Duševné poruchy
Horná roveň

**Horná roveň** môže byť:
* vrch v Kremnických vrchoch (), pozri Horná roveň (vrch v Kremnických vrchoch)
* vrch v Malej Fatre (), pozri Horná roveň (vrch v Malej Fatre)
* vrch v Malých Karpatoch (), pozri Horná roveň (vrch v Malých Karpatoch)
* chránené územie v Kremnických vrchoch, pozri Prírodná pamiatka Horná roveň.

**Horná Roveň** je miestna časť obce Štiavnické Bane v okrese Banská Štiavnica.
Stream

**Stream** môže byť:

* technológia prenosu dát, pozri stream (dátový prenos). Pozri streaming.
* film z roku 2009, pozri Stream (film)

## Pozri aj
* Honda Stream
Robin Milner

**Arthur John Robin Gorell Milner** (* 13. január 1934, Plymouth, Spojené kráľovstvo – † 20. marec 2010, Cambridge) bol britský informatik. Je autorom LCF *(Logic for Computable Functions)* - jedného z prvých nástrojov na automatické dokazovanie viet. Pre potreby LCF vyvinul programovací jazyk ML. Pracoval tiež v oblasti konkurentných systémov, kde vyvinul teoretické metódy ich analýzy: CCS *(calculus of communicating systems - kalkul komunikujúcich systémov)* a jeho nasledovníka - tzv. π-kalkul. V roku 1991 dostal Turingovu cenu.

Kategória:Anglickí informatici
Kategória:Tvorcovia programovacích jazykov
Kategória:Držitelia Turingovej ceny
Kategória:Členovia Kráľovskej spoločnosti
Národný park Morne Trois Pitons

**Národný park Morne Trois Pitons** je chránené územie v štáte Dominika. Národným parkom bolo územie vyhlásené v júli 1975 a v roku 1997 bol park zapísaný do zoznamu Svetového dedičstva UNESCO ako jediné v Dominike. Park je pomenovaný po druhej najvyššej hore ostrova, sopke *[[Morne Trois Pitons]]* (), čo doslova znamená hora troch vrcholov. Väčšinu územia pokrýva bujný prírodný tropický les. Park je známy pre značnú vulkanickú aktivitu. Údolie *Valley of Desolation* je miesto kde sa nachádzajú vriace bahná a malé gejzíry : fumarola Boiling Lake, Titou Gorge.

## Iné projekty

Kategória:Národné parky v Dominike
Kategória:Lokality Svetového dedičstva v Dominike
Kleombrotos II.

**Kleombrotos II.** () bol kráľ Sparty od roku 244 pred Kr. do roku 243 pred Kr. Kráľom bol zvolený v rodinnej línii rodu Agiovcov, ale jeho presný rodinný pôvod nie je známy. Jeho spolukráľom z rodu Eurypontovcov bol Agis IV. (245 – 241 pred Kr.).

Kráľom sa stal po nedobrovoľnom odchode svojho predchodcu Leónida II. do exilu, ktorý bol odporcom zavádzania reforiem navrhovaných jeho spolukráľom Agidom a jeho prívržencami. Kleobrotos bol ženatý s Chilonis, dcérou kráľa Leónida. Mal s ňou dvoch synov, Agésipola a Kleomena.

[thumb|350px|''Leonidas II. posiela Kleombrota II. do vyhnanstva'', olejomaľba, [Benjamin West,*1768*.]]

Obdobie jeho vlády v Sparte bolo poznačené vnútornou krízou, ktorá už začala dávnejšie. Ako napísal historik Plutarchos: *„bohatstvo sa sústredilo v rukách neveľkého počtu ľudí a štát postihla chudoba. Pravých Lakedaimončanov nebolo napokon viac ako sedemsto a z tých azda len asi sto vlastnilo pôdu a dedičný majetok. Ostatný ľud sedel v obci nečinne, v biede a necti bokom, len neochotne a bez záujmu odrážal vojny nanútené nepriateľmi, a neustále číhal na príležitosť, ako urobiť zmenu a prevrat v terajších pomeroch.“*  Na túto zmenu sa napokon odhodlal spolukráľ Agis zavedením reforiem, ktoré by obnovili staré Lykúrgovo zriadenie. Po veľkom úsilí aj napriek tvrdej opozícii (aj s intrigami) sa mu podarilo pomocou strýka Lysandra zosadiť eforov a kráľa Leonida. Kleombrota Leónidovho zaťa, ktorý bol jeho sympatizantom presvedčil, aby zaujal miesto kráľa.

Kráľ Leónidas v sprievode svojej dcéry odišiel do vyhnanstva a Agidovi sa podarilo v prvej fáze reforiem presadiť zákon o zrušení dlhov. K druhej fáze reformy sa už nedostal. Na žiadosť Aráta, vodcu Achájskeho spolku o pomoc proti Aitólčanom jeho žiadosti vyhovel a odišiel s vojskom. Počas jeho neprítomnosti skončilo funkčné obdobie eforov a odporcovia reformy s pomocou novozvolených eforov opäť dosadili na trón Leónida. Kleombrotos sa po týchto udalostiach ukryl v Poseidónovom chráme na myse Tainaros.
Znovuzvolený kráľ Leónidas sa ho rozhodol potrestať smrťou, ale na naliehanie a prosby svojej dcéry Chilonis od svojho zámeru upustil. Kleonbrota odsúdili na vyhnanstvo a Chilonis ho s dvoma deťmi sprevádzala.

## Zdroje
* Plutarchos, *Agis*
* 

Kategória:Vládcovia Sparty
Hideie Ukita

** Hideie Ukita** (; * 1573 – † 17. december 1655) bol daimjó provincií Bizen a Mimasaka (súčasná prefektúra Okajama) a člen Rady piatich starších založenej Hidejošim Tojotomim. Bol synom Naoieho Ukitu, oženil sa s Gohime, dcérou Tošiieho Maedu. Pretože v bitke pri Sekigahare bojoval proti Iejasuovi Tokugawovi, bol poslaný do exilu do ostrovného väzenia Hačidžódžima kde aj zomrel.

## Výstup na výslnie
Otec Hideiea, Naoie - daimjó provincie Bizen, bol spočiatku proti, no neskôr sa pridal na stranu Nobunagu Odu a Hidejošiho Tojotomiho.  Naoie zomrel v roku 1581 a v roku 1582 sa Hideie stal hlavou klanu Ukita. Keďže Hideie bol ešte malý, bol to jeho strýko Tadaie, ktorý zastával úlohu vodcu armády Ukita (pod Hidejošim Tojotomim) počas obliehania hradu Takamacu v Biččú v roku 1582. Nobunaga bol zavraždený v tomto roku, no obliehanie hradu pokračovalo ešte ďalšie dva dni až do jeho pádu.  Hidejoši sa hnal späť do Kjóta, nechajúc na starosti klanu Ukita provincie Bizen, Mimasaka a novo nadobudnuté časti provincie Biččú. Ukitovia mali tiež dávať pozor na Terumotoho Móriho na západe.

V roku 1586 sa Hideie oženil s Hidejošiho adoptovanou dcérou Gohime. (Bola adoptovaná Hidejošim od Tošiiea Maedu.)

Hideie sa pripojil k Hidejošiho vojnovým ťaženiam na Šikoku(1585), Kjušú(1586) a k obliehaniu hradu Odawara (1590). Po zjednotení Japonska pod vládou Hidejošiho, sa Hideie pripojil k ťaženiu do Kóree a vrátil sa v roku 1598 by slúžil Hidejošimu ako jeden z piatich poradcov, spolu s Tošiiem Maedom, Kagekacuom Uesugim, Terumotom Mórim  a Iejasuom Tokugawom.

## Bitka pri Sekigahare
Hidejoši zomrel v roku 1598 zanechajúc ako následníka svojho päťročného syna Hidejoriho a Iejasua Tokugawu chystajúceho sa prevziať moc. Hideie prispel 17 000 mužmi do Tojotomiho armády v bitke pri Sekigahare, no boli porazení potom, ako niektorí z ich „spojencov“ prebehli na stranu Tokugawu. Jedným z tých prebehlíkov bol Hideaki Kobajakawa, ktorý dostal ako vojnovú korisť hrad Okajama a okolité územie.

Hideie utiekol v zmätku, ktorý vznikol na vojnovom poli, ale neskôr bol nájdený a poslaný do vyhnanstva na ostrov Hačidžódžima spolu s niekoľkými svojimi priaznivcami, včítane jeho dvoch synov a svojej sestry. Jeho manželka hľadala útočisko pri klane Maeda a mohla odtiaľ udržiavať korešpondenciu a posielať dary (ryžu, sake, oblečenie) svojmu manželovi a synom.

Hideie nakoniec prežil svoju manželku a všetkých samurajov z obdobia Sengoku. Bolo mu ponúknuté podmienené odpustenie po smrti Iejasua, ale odmietol a nikdy sa nevrátil na pevninu. Jeho manželka zomrela, Tojotomi bol porazený a nebolo tam miesto, kde by sa vrátil, jeho synovia splodili deti na Hačidžo a šógunát mali zdediť členovia klanu Tokugawa.

Neexistujú žiadne dôkazy, žeby Hideie splodil ďalšie deti sám, no veľa z potomkom jeho synov sa vrátilo na hlavné územie Japonska po udelení plnej milosti na konci éry  Tokugawov.

## Externé odkazy
* Samurai Archives  – Ukita Hideie 

## Zdroje

Kategória:Narodenia v 1573
Kategória:Úmrtia v 1655
Kategória:Osobnosti obdobia Sengoku
ITC

**ITC** (skratka z anglického *Instrumental Transcommunication* - inštrumentálna transkomunikácia) je podobne ako EVP (Electronic voice phenomenon) údajne existujúci fenomén, ktorý umožňuje pomocou eletronických prostriedkov zaznamenať odkazy mŕtvych ľudí z tzv. druhej strany.

## Prvý údajný záznam hlasov zo záhrobia
Termín transkomunikácia vznikol na začiatku šesťdesiatych rokov minulého storočia, v čase vzniku prvých magnetofónov. Prvýkrát sa „záznam“ podaril Friedrichovi Jurgensonovi v roku 1959, kedy úplnou náhodou nahral počas rádiového vysielania BBC nezvyčajné hlasy. Nahrávku si neskôr pustil a zistil, že hlasy sú na páske skutočne zaznamenané. Jurgenson vraj počul tajomné slová: *„Nie sme mŕtvi, ale žijeme… Sme živí, naša zem je…“* . Tento odkaz sa opakoval niekoľkokrát.

## ITC - obrazy zo záhrobia
Technológia, ktorej priekopníkom bol Dr. Claus Schreiber z Nemecka, spočíva v nahrávaní tzv. zrkadlovým systémom - nahrávacie zariadenie je namierené priamo na obrazové médium, v ktorom sa záznam naživo prehráva. Ľuďom sa vďaka tomuto fenoménu podarilo niekoľkokrát zachytiť údajné „obrazy zo záhrobia“. Schreiberovi sa v roku 1985 vraj podarilo pomocou ITC zachytiť videá a fotografie, na ktorých bol napr. vedec Albert Einstein, herečka Romy Schneider alebo Schreberoví rodinní príbuzní.

## ITC vo filme
ITC bolo hlavnou témou napr. mysteriózneho filmu Hlas mŕtvych (orig. „White Noise“) z roku 2005.

## Referencie
* Stránka o Dr. Clausovi Schreiberovi na Worlditc.org
* Atlas.sk : Medzi nebom a zemou II. - Hlasy zo záhrobia
 
## Externé odkazy
* Worlditc.org
* Ukážka zo zachytených videí

Kategória:Veda
Kategória:Záhady
Damned Damned Damned

***Damned Damned Damned*** je názov debutového albumu skupiny The Damned.

## Skladby
Všetky skladby, ak nie je uvedené inak, napísal Brian James.

# „Neat Neat Neat“ - 2:46
# „Fan Club“ - 3:00
# „I Fall“ - 2:08
# „Born to Kill“ - 2:37
# „Stab Your Back“ - 1:03(Rat Scabies)
# „Feel the Pain“ - 3:37
# „New Rose“ - 2:44
# „Fish“ - 1:38
# „See Her Tonite“ - 2:29
# „1 of the 2“ - 3:10
# „So Messed Up“ - 1:55
# „I Feel Alright“ - 4:26(David Alexander, Ron Asheton, Iggy Pop)

## Zostava
* Dave Vanian - spev
* Captain Sensible - basa, vokály
* Brian James - gitara, vokály
* Rat Scabies - bicie

Kategória:Hudobné albumy z 1977
Kategória:Albumy The Damned
Kategória:Debutové albumy
Sicílske grófstvo

**Sicílske grófstvo** bol historický štátny útvar založený Normanmi na území Sicílskeho emirátu, ktoré dobyli. Grófstvo existovalo v rokoch 1071 až 1130, kedy sicílsky vládca Roger II. získal vojvodstvá Apúlia a Kalábria a takto spojené územie sa stalo základom novo-vzniknutého Sicílskeho kráľovstva.

Grófstvo sa začalo formovať počas dobývania Sicílskeho emirátu kresťanskými Normanmi v rokoch 1061 až 1091. Vytvoril ho Robert Guiscard v roku 1071 pre svojho mladšieho brata Rogera Bossu. Sám Guiscard však získal v roku 1056 od pápeža Mikuláša II. titul sicílskeho vojvodu ako výzvu k dobytiu Sicílie z rokov moslimov. V roku 1061 získal mesto Messina a o desať rokov neskôr padlo aj mesto Palermo, bývalé hlavné mesto emirátu a zároveň budúce hlavné mesto Sicílskeho grófstva. Guiscard prenechal Rogerovi plnú moc nad ostrovom a pre seba si nechal polovicu mesta Palermo, Messinu a Val Demone. Roger si mal ďalej moc nad ostrovom ponechať, pričom získal aj ďalšie dobyté územia, ktoré získal Róbert. Úplné získanie Sicílie bolo dokončené dobytím Nota vo februári 1091. Dobývanie Malty začalo v tom istom roku o niečo neskôr a bolo dokončené vyhnaním arabských miestodržiteľov o tridsať rokov neskôr (r. 1127)

Róbert Guiscard zanechal Rogera v nejasnom vzťahu voči Róbertovým nástupcom vo vojvodstve Apúlia a Kalábria. Počas vlády Rogera II. Sicílskeho a Viliama II., vojvodu z Kalábrie, vypukol medzi oboma normanskými vládcami konflikt. Vďaka pomoci pápeža Kalixta II. a výmenou za pomoc proti Jordanovi z Ariana (1121) sa rozhodol bezdetný Viliam prenechať Rogerovi všetky sicílske územia a zároveň ho vymenoval za svojho dediča. Po Viliamovej smrti v roku 1127 zdedil Roger aj pevninskú časť vojvodstva. O tri roky neskôr potom spojil všetky územia do jedného štátneho útvaru – Sicílskeho kráľovstva.

## Zoznam panovníkov
* Roger I. (1071 – 1101)
* Šimon (1101 – 1105)
* Roger II. (1105 – 1130)

## Pozri aj
* Sicílsky emirát
* Sicílske kráľovstvo

## Zdroj
* 

Kategória:Dejiny Sicílie
Peter Horváth

**Peter Horváth** alebo **Péter Horváth** môže byť:
* Peter Horváth (1943), slovenský muzeológ, historik (1943 - 2021)
* Peter Horváth (1971), slovenský politológ
* Péter Horváth (1974, maďarský športový plavec

Horváth, Peter
Andrew Jao

**Andrew Čchič' Jao** (; ; ) (* 24. december 1946, Šanghaj, Čína) je čínsky informatik, ktorý je známy najmä vďaka tzv. Jaovmu princípu - dôležitému konceptu v teórii výpočtovej zložitosti. Zaoberá sa tiež kryptológiou. V roku 2000 dostal Turingovu cenu.

## Iné projekty

Kategória:Narodenia v 1946
Kategória:Držitelia Turingovej ceny
Kategória:Nositelia Knuthovej ceny
Kategória:Čínski informatici
Národný park Vysoké Taury

**Národný park Vysoké Taury** () je národný park v Rakúsku, ktorý sa rozkladá na rozlohe  v pohorí Vysoké Taury. Bol prvým národným parkom v Rakúsku a rozlohou je najväčší v Rakúsku, Alpách a strednej Európe.

Charakteristikou parku sú veľké ľadovcové plochy až , alpské lúky, vysoké štíty a rozsiahle smrekové a borovicové lesy. V parku sa nachádzajú aj najvyššie rakúske vrchy Großglockner () a Großvenediger (). Najväčší ľadovec je Pasterze, ktorý je dlhý  s rozlohou .

Národný park Vysoké Taury je domovom tretiny druhov rastlín v Rakúsku a 10 000 druhov zvierat. 35% plochy parku tvoria pasienky. Viac ako 300 vrcholov sa nachádza vo výške nad 3000 metrov nad morom. V parku sa ďalej nachádza 342 ľadovcov sa rozkladá na celkovej ploche , 279 tokov a 57 ľadovcových, 26 vodopádov (nespočetné množstvo malých vodopádov) a 551 horských jazier v rozlohe od  po .

## Referencie

## Iné projekty

## Externé odkazy
* www.hohetauern.at 

## Zdroj

Vysoké Taury
Kategória:Vysoké Taury
Truman Capote

**Truman Garcia Capote** (rodným menom **Truman Streckfus Persons**; * 30. september 1924, New Orleans, Louisiana, USA† 25. august 1984, Los Angeles, Kalifornia) bol americký spisovateľ, herec a novinár. Väčšina jeho poviedok, románov, drám a literatúr faktu je známych, najmä romány *[[Raňajky u Tiffanyho (román)|Raňajky u Tiffanyho]]* (1958) a *[[Chladnokrvne]]* (1965). Najmenej 20 filmov a televíznych drám bolo nakrútených na základe Capoteových diel.

Vyrastal v New Orleans, v rodine, kde sa jeho rodičia rozviedli. V roku 1933 sa presťahoval do New Yorku a v 1941 začal pracovať pre časopis *[[The New Yorker]]*. Písať začal v roku 1945, keď napísal krátky príbeh *Miriam*. O tri roky neskôr vydal svoj prvý román *Other Voices, Other Rooms*. Bol vysoký iba 160 cm a bol homosexuál.

## Slovenské preklady
* CAPOTE, Truman. *Raňajky u Tiffanyho*. Bratislava : Slovenský spisovateľ, 1966. 114 s.
* CAPOTE, Truman. *Chladnokrvne*. Žilina : Vydavateľstvo Absynt, 2018. 374 s. ISBN 978-80-8203-047-4.

## České preklady
* CAPOTE, Truman. *Luční harfa. Strom noci.* Praha : Odeon, 1978. 312 s.
* CAPOTE, Truman. *Chladnokrvně.* Praha : Melantrich, 1989. 355 s. ISBN 80-7023-022-3.
* CAPOTE, Truman. *Ručně vyřezávané rakvičky.* Brno : Petrov, 1992. 172 s. ISBN 80-85247-35-6.

## Referencie

## Iné projekty

Kategória:Spisovatelia USA
Kategória:Filmoví scenáristi USA
Kategória:Televízni scenáristi USA
Kategória:Filmoví herci USA
Kategória:LGBT osobnosti USA
Kategória:Osobnosti z New Orleansu
São Paulo FC

**São Paulo Futebol Clube**, obvykle nazývané **São Paulo FC** je tradičný futbalový klub z São Paulo. Bol založený 25. januára 1930 a znovu obnovený 16. decembra 1935. Má prezývku *Tricolor* (trojfarební). 

klub je najúspešnejším brazílskym futbalovým klubom, pričom vyhral viacero titulov na národnej aj na medzinárodnej úrovni. K úspechom patria tri tituly na Majstrovstvách sveta klubov, tri tituly v Pohári osloboditeľov a päť titulov brazílskej Série A. 

Domácim štadiónom je Cícero Pompeu de Toledo (prezývaný: *Morumbi*) s kapacitou 80 000 divákov.

## Iné projekty

## Zdroj

Kategória:Brazílske futbalové kluby
Kategória:Futbalové kluby založené v 1930

Kategória:Šport v São Paulo
Lhasa de Sela

**Lhasa de Sela**, známa pod umeleckým menom **Lhasa**, (*&nbsp;27. september 1972, Big Indian, New York, USA – † 1. január 2010, Montreal, Kanada) bola americká speváčka a skladateľka.

V detstve žila kočovným životom. Spolu s rodinou bývali v upravenom starom školskom autobuse s ktorým putovali po Mexiku a USA. Významnou sa stala v roku 1997 po tom, čo vydala svoj debutový album *[[La Llorona]]*. V roku 2003 jej vyšiel ďalší album s názvom *[[The Living Road]]*, v roku 2009 vydala svoj posledný album, *[[Lhasa (album)|Lhasa]]*. Na celom svete sa z týchto edícií predalo viac ako milión nosičov.

Lhasa de Sela zomrela 1. januára 2010 tesne pred polnocou. Bolo to 21&nbsp;mesiacov po tom ako jej bola diagnostikovaná rakovina prsníka. 

## Diskografia
* 1997 - *[[La Llorona]]* (
* 2003 - *[[The Living Road]]* 
* 2009 - *[[Lhasa (album)|Lhasa]]*

## Filmografia
* 1997 - *El Desierto*
* 2005 - *Con toda palabra*
* 2009 - *Rising*

## Referencie

## Iné projekty
 

Kategória:Folkové speváčky USA
Kategória:Rockové speváčky USA
Kategória:Kanadské folkové speváčky
Kategória:Kanadské rockové speváčky
Kategória:Speváci-skladatelia USA
Kategória:Skladatelia modernej hudby USA
Kategória:Kanadskí speváci-skladatelia
Kategória:Kanadskí skladatelia modernej hudby
Kategória:Osobnosti USA mexického pôvodu
Kategória:Kanadské osobnosti mexického pôvodu
Kategória:Úmrtia na rakovinu prsníka
Kategória:Osobnosti zo štátu New York
Národný park Comoé

**Národný park Comoé** je národný park v štáte Pobrežie Slonoviny. Národným parkom bolo územie vyhlásené v 1968 a v roku 1983 bol park zapísaný do zoznamu Svetového dedičstva UNESCO.

Park sa rozprestiera okolo rieky Comoé. Územie pokrýva tropický dažďový prales a pre svoju diverziu flóry bol zapísaný na zoznam Svetového dedičstva. Avšak pre pytliactvo, absenciu manažmentu a zvýšený chov dobytka bol v roku 2003 zaradený aj na  zoznam svetového dedičstva v ohrození.

Kategória:Národné parky Pobrežia Slonoviny
Kategória:Lokality Svetového dedičstva Pobrežia Slonoviny
Kategória:Lokality Svetového dedičstva v ohrození
Vladimír Weiss (1939)

**Vladimír Weiss** (* 21. september 1939, Vrútky† 23. apríl 2018) bol česko-slovenský futbalista a najstarší z generácie Weissovcov. Na letných olympijských hrách v Tokiu získal s česko-slovenským národným mužstvom striebornú medailu.

Jeho syn Vladimír Weiss je slovenský futbalový tréner a bývalý futbalista. Trénoval národný futbalový tím Slovenska, s ktorým sa prebojoval na Majstrovstvá sveta vo futbale 2010.

Jeho vnuk Vladimír Weiss ml. je slovenský futbalista, ktorý hráva na poste záložníka. V súčasnosti je hráčom katarského Al Gharafe a taktiež hrá za národný futbalový tím Slovenska.

## Referencie


## Externé odkazy
* Vladimír Weiss at sports-reference.com
* Futbalová sága rodu Weissovcov pokračuje už treťou generáciou

Kategória:Česko-slovenskí futbalisti
Kategória:Slovenskí futbalisti
Kategória:Osobnosti z Vrútok
Kategória:Hráči FK Baník Prievidza
Frederick Brooks

**Frederick Phillips Brooks** (* 19. apríl 1931, Durham, Severná Karolína, USA† 17. november 2022) bol americký informatik, ktorý v roku 1999 dostal Turingovu cenu za významné príspevky v oblasti architektúry počítačov, operačných systémov a softvérového inžinierstva. 

Bol známy ako vedúci vývoja operačného systému OS/360 (v IBM), o ktorého vzniku napísal knihu *The Mythical Man-Month*. Zaoberal sa tiež virtuálnou realitou a molekulárnou grafikou.

## Referencie


## Iné projekty

## Externé odkazy
* 

Kategória:Informatici USA
Kategória:Matematici USA
Kategória:Absolventi Harvard University
Kategória:Držitelia Turingovej ceny
Kategória:Priekopníci informatiky
Kategória:Osobnosti zo Severnej Karolíny
Národný park Vápencové Alpy

**Národný park Vápencové Alpy** () je národný park v Rakúsku, ktorý sa rozkladá na rozlohe  v pohorí Hornorakúske predhorie. Skladá sa z dvoch častí lesnej oblasti Reichraminger Hintergebirge a z horského masívu Sengsengebirge.

## Dejiny
Územie bolo osídlené už v dobe kamennej, čo dokazujú nálezy kamenných nástrojov z tohto obdobia (65 000 - 30 000 pred Kr.) v jaskyni Rameschhöhle.

V roku 1976 bola na tomto území zriadená rezervácia Sengsengebirge. V roku 1983, vznikali plány pre národný park v Reichraminger Hintergebirge. Národný park Vápencové Alpy sa začal plánovať v roku 1990. 21. júla 1997, začalo platiť nariadenie národného parku s rozlohou . Dňa 25. júla 1997 bol park otvorený a rovnakom roku dostal park označenie podľa IUCN ako kategória II. V 2001, bol národný park rozšírený na rozlohu 18 400 hektárov a v 2003 na súčasných . Od roku 2004 je Národný park Ramsarskou lokalitou a lokalitou Natura 2000.

## Geológia
Najvyšším vrcholom je hora Hoher Nock s výškou  Štyri pätiny územia tvorí lesný porast s dominantným výskytom smreka, jedle a buka. V národnom parku sa nachádza viac ako  nedotknutých tokov a 800 vodných zdrojov. V oblasti bolo objavených viac ako 70 jaskýň. Najväčší jaskynný systém v národnom parku je Klarahöhle, objavený v roku 2005. 

## Fauna a Flóra
V parku žije 30 druhov cicavcov, 80 hniezdiacich vtákov, 1 600 druhov motýľov a 1 000 kvitnúcich rastlín. V logu parku sa nachádza Orol skalný. Z viac ako 850 druhov rastlín v parku je 102 v Červenom zozname ohrozených rastlín v Hornom Rakúsku.

## Zdroje
* 
* www.kalkalpen.at 

## Iné projekty

Kategória:Národné parky v Rakúsku
Kategória:Územia európskeho významu v Rakúsku
James Gray

**James Nicholas Gray** (* 12. január 1944, San Francisco, Kalifornia, USA - † stratil sa na mori 28. januára 2007), známy aj ako **Jim Gray**, bol americký informatik. Zaoberal sa predovšetkým databázovými systémami a spracovaním transakcií. Za prácu v tejto oblasti dostal v roku 1998 Turingovu cenu.

Kategória:Narodenia 12. januára
Kategória:Narodenia v 1944
Kategória:Držitelia Turingovej ceny
Kategória:Informatici USA
Kategória:Microsoft
Kategória:Nositelia ACM Software System Award
Kategória:Osobnosti zo San Francisca
Raj Reddy

**Dabbala Rajagopal Reddy** (* 13. jún 1937, Katur, Ándhrapradéš, India), väčšinou známy ako **Raj Reddy**, je indický informatik žijúci v USA. Zaoberá sa predovšetkým výskumom v oblasti umelej inteligencie, za ktorý dostal v roku 1994, spoločne s Edwardom Feigenbaumom, Turingovu cenu.

## Iné projekty

Kategória:Výskumníci v oblasti umelej inteligencie
Kategória:Držitelia Turingovej ceny
Kategória:Indickí informatici
Kategória:Informatici USA
Kategória:Osobnosti USA indického pôvodu
Manuel Blum

**Manuel Blum** (* 26. apríl 1938, Caracas, Venezuela) je venezuelský informatik židovského pôvodu v súčasnosti žijúci v USA. Je známy najmä vďaka svojej práci v oblasti základov teórie výpočtovej zložitosti (Blumove axiómy) a jej aplikácií v kryptológii a verifikácii programov. Za tento prínos dostal v roku 1995 Turingovu cenu.

Kategória:Držitelia Turingovej ceny
Kategória:Venezuelskí informatici
Kategória:Informatici USA
Kategória:Informatici židovského pôvodu
Kategória:Venezuelské osobnosti židovského pôvodu
Kategória:Osobnosti USA židovského pôvodu
Kategória:Naturalizované osobnosti USA
Kategória:Osobnosti z Caracasu
Národný park Taï

**Národný park Taï** je chránené územie v štáte Pobrežie Slonoviny. Národným parkom bolo územie vyhlásené v 1972 a v roku 1982 bol park zapísaný do zoznamu Svetového dedičstva UNESCO. V roku 1926 bola na tomto území vytvorená chránená rezervácia a biosférickou rezerváciou UNESCO sa stalo územie v roku 1978.

Územie pokrýva jeden z posledných dažďových pralesov v Západnej Afrike. Park chráni ohrozené druhy, z ktorých je päť cicavcov na červenom zozname: hrošík libérijský (*Hexaprotodon liberiensis*), šimpanz učenlivý (*Pan troglodytes*), gueréza zelená (*Colobus verus*), leopard škvrnitý (*Panthera pardus*) a chocholatka Jentinkova 
(*Cephalophus jentinki*).

Kategória:Národné parky Pobrežia Slonoviny
Kategória:Lokality Svetového dedičstva Pobrežia Slonoviny
Kategória:Biosférické rezervácie Pobrežia Slonoviny
Durham

[thumb|Hrad, katedrála a most cez rieku [Wear (rieka)|Wear]]

**Durham** je mesto v severovýchodnom Anglicku, v grófstve Durham. Má 42 939 obyvateľov (2001). Mestom preteká rieka Wear, na ktorej pôsobí miestny amatérsky veslársky klub. Mesto je známe najmä vďaka tamojšej normanskej katedrále, ako aj vďaka hradu z 11. storočia. Je tiež sídlom Durhamskej univerzity.

## Osobnosti mesta
* Elizabeth Barrettová Browningová (* 1806 - † 1861), poetka
* Trevor Horn (* 1949), hudobný producent, skladateľ a hudobník

## Partnerské mestá
* Alcalá de Guadaíra, Španielsko
* Banská Bystrica, Slovensko 
* Durham, Severná Karolína, USA
* Jasovsko-veľkokumánsko-solnocká župa, Maďarsko
* Kostroma, Rusko
* Kreis Wesel, Nemecko
* Nakskov, Dánsko
* Somme, Francúzsko
* Tübingen, Nemecko

## Iné projekty


Kategória:Mestá v Anglicku
Kategória:Banské sídla
Kategória:Univerzitné mestá v Anglicku
Durham (Severná Karolína)

right|300px|thumb|Durham

**Durham** je mesto v USA, v štáte Severná Karolína. V roku 2008 malo 223 284 obyvateľov. Je známe ako univerzitné mesto, je sídlom Dukeovej univerzity, ako aj Severnokarolínskej centrálnej univerzity. 

## Partnerské mestá
* Arusha, Tanzánia
* Durham, Spojené kráľovstvo
* Kostroma, Rusko
* Tojama, Japonsko

Kategória:Mestá v Severnej Karolíne
NEMO Museum of Science and Technology

**NEMO** je múzeum vedy a techniky, ktoré sa nachádza v holandskom meste Amsterdam. Ide o vedecké centrum v Holandsku, kde je možné objavovať svet vedy a technológie zábavnou cestou. Témy, na ktoré sa múzeum zameriava, sú energie, komunikácie a človek. 

Múzeum bolo otvorené v roku 1997 pôvodne pod názvom *New Metropolis*, po finančných problémoch v roku 2000 získalo súčasný názvov *NEMO*. V roku 2008 prilákalo múzeum 400 000 návštevníkov, čo je najvyšší počet od otvorenia v roku 1997. Budovu múzea, ktorá pripomína kozmickú loď, je dielo talianskeho architekta Renza Piana. Terasa na streche múzea poskytuje nádherný výhľad na Amsterdam. Nachádza sa v bezprostrednej blízkosti hlavnej železničnej stanice Amsterdam Centraal.

## Referencie


## Iné projekty

## Externé odkazy
* Oficiálne stránky  

Kategória:Múzeá v Holandsku
Kategória:Stavby v Amsterdame
Durham (rozlišovacia stránka)

**Durham** môže byť:

* mesto v Anglicku, pozri Durham,
* grófstvo v Anglicku, pozri Durham (grófstvo)
* mesto v Spojených štátoch amerických:
** v Severnej Karolíne, pozri Durham (Severná Karolína)
** v Connecticute, pozri Durham (Connecticut)
** v Kansase, pozri Durham (Kansas)
** v Maine, pozri Durham (Maine)
** v New Hampshire, pozri Durham (New Hampshire)
** v New Yorku, pozri Durham (New York)
** v Oregone, pozri Durham (Oregon)
Palau Blaugrana

**Palau Blaugrana** (slovensky: Palác Blaugrana) je viacúčelová športová hala s kapacitou 7 235 miest, nachádzajúca sa v Barcelone, v Katalánsku, v Španielsku. V tejto hale hrá svoje zápasy basketbalový, hádzanársky, hokejový tím na kolieskových korčuliach a futsalový tím FC Barcelona. Palau Blaugrana sa nachádza na Avinguda Arístides Maillol v mestskej časti Les Corts v Barcelone, medzi štadiónom Camp Nou a Mini Estadi.

V čase otvorenia tejto viacúčelovej haly v nej bolo 5 696 miest pre divákov. V roku 1994 prebehlo rozšírenie na 7 334 a neskôr v októbri 2007 na 7 585. V priebehu osemdesiatych rokov dosiahli športové tímy FC Barcelona skvelé výsledky a o halový šport bol zvýšený záujem zo strany fanúšikov, čo viedlo k rozhodnutiu hrávať zápasy v Palau Sant Jordi s kapacitou 17 000 (v rokoch 199092). Táto hala sa však časom ukázala priveľká a aj cestovanie pre fanúšikov na kopec Montjuic spôsobovalo problémy. Preto sa neskôr tímy FC Barcelona v halových športoch vrátili späť do Palau Blaugrana, ktorý má dnes kapacitu 7 235 miest.

V tejto hale boli slávnostne vyvesené dresy niektorých legendárnych hráčov FC Barcelona. Ocenených bolo sedem mužov, basketbalisti Andrés Giménez, Nacho Solozábal a Juan Antonio San Epifanio "Epi" a tiež hádzanári Joan Sagalés, Iñaki Urdangarín, Òscar Grau a Enric Masip.

Počas letných olympijských hier v roku 1992 v Barcelone sa v Palau Blaugrana odohrali zápasy v hokeji na kolieskových korčuliach, jude a taekwonde.

thumb|600px|centre|Pohľad do haly Palau Blaugrana počas basketbalového zápasu Euroligy medzi FC Barcelona a Lottomatica Roma vo februári 2008

## Externé odkazy
* Palau Blaugrana na www.fcbarcelona.cat

Kategória:Športové haly v Španielsku
Kategória:Šport v Barcelone
Kategória:Architektúra z 1971
Mini Estadi

**Mini Estadi** (slovensky: Mini štadión) je futbalový štadión nachádzajúci sa v Barcelone, v Katalánsku, v Španielsku. Má kapacitu 15 276 miest a nachádza sa v blízkom susedstve Camp Nou, domovského štadióna FC Barcelona. Mini Estadi je domovom pre FC Barcelona Atlètic, rezervný tím FC Barcelona a tímu Juvenil A. Na tomto štadióne z času na čas hrá svoje zápasy aj Andorrská futbalová reprezentácia.

Do júla 2007 bol domovom pre FC Barcelona C, kým tento tím nebol zrušený a do roku 2003 tiež domovom tímu amerického futbalu, *Barcelona Dragons*.

## Externé odkazy
* Mini Estadi  na www.fcbarcelona.cat
* Mini Estadi na Google Maps

Kategória:FC Barcelona
Kategória:Stavby v Barcelone
Kategória:Futbalové štadióny v Španielsku
Kategória:Šport v Barcelone
Kategória:Architektúra z 1982
Národný park Nockberge

**Národný park Nockberge** () je národný park v Rakúsku, ktorý sa rozkladá v horskom pásme Nockberge na rozlohe . Od roku 2004 je územie biosférickou rezerváciou. Podľa IUCN nie je Nockberge v kategórií II - Národný park ale v kategórií V - Chránená oblasť.

V sedemdesiatych rokoch sa pôvodne plánovalo s výstavbou veľkého lyžiarskeho strediska. Projekt počítal so 16 lanovkami a vlekmi a približne 3000 hotelovými lôžkami. V roku 1979 sa postavila asfaltová Nockalmstraße. Medzi obyvateľstvom nemal tento plán veľký úspech a z iniciatívy vzišlo dňa 7. decembra 1980 referendum v ktorom 94% zúčastnených vyjadrilo svoj nesúhlas s výstavbou.

## Zdroje
* 
* Oficiálna stránka  

## Iné projekty

Kategória:Národné parky v Rakúsku
Kategória:Biosférické rezervácie v Rakúsku
Kagekacu Uesugi

** Kagekacu Uesugi ** (; * 8. január 1556 – † 19. marec 1623) bol daimjó v období  Sengoku a Edo. Bol synom Masakageho Nagao (hlavy klanu Ueda Nagao) a manžel staršej sestry Kenšina Uesugiho. Po smrti jeho otca, bol adoptovaný Kenšinom. 
Po smrti Kenšina v roku 1578, Kagekacu bojoval s ďalším adoptovaným Kenšinovým synom Kagetorom Uesugim o dedičstvo a porazil ho v roku 1578 v bitke pri hrade Ótate (Ótate no Ran). Prinútil Kagetoru spáchať samovraždu a stal sa hlavou klanu Uesugi. Po Ótate no Ran sa Kagekacu oženil so sestrou Kacujoriho Takedu (dcérou Šingena Takedu).

Ako generál Hidejošiho Tojotomiho sa Kagekacu zúčastnil obliehania Odawary, kórejského ťaženia a vyšvihol sa medzi prominentov, keď sa stal členom Rady piatich starších. Pôvodne mal léno v provincii Ečigo o veľkosti  550 000 *[[koku]]*, Kagekacu dostal léno Aizu, v hodnote 1,2 milióna *koku*, keď Hidejoši prerozdelil dŕžavy v roku 1598. Po  Hidejošiho smrti, ešte v tom istom roku v dôsledku politických sporov, sa Kagekacu spojil s Micunarim Išidom proti  Iejasuovi Tokugawovi.

Dá sa povedať, že ťaženie Sekigahara začalo, aspoň čiastočne, s podielom  Kagekacua, ktorý bol prvým daimjóm, ktorý plánoval vzburu proti Tokugawovi. Postavil si nový hrad v Aizu, čím pritiahol pozornosť  Tokugawu, ktorý mu poslal do Osaky požiadavku vysvetliť toto správanie. Kagekacu to odmietol a Tokugawa začal plánovať viesť proti nemu armádu o sile 50 000 mužov. Išida a Uesugi dúfali, že zamestnajú Iejasua Tokugawu týmto bojom na severe a bude rozptýlený pri útokoch Micunariho Išidu v Osake a jej okolí. Predpokladajúc takýto plán, Iejasu ostal v Osake, aby sa zaoberal Micunarim a jeho generáli Jošiaki Mogami a Masamune Date mali bojovať proti Kagekacuovi v Tóhoku (na ďalekom severovýchode Honšú, ktorý je hlavným japonským ostrovom). Kagekacu chcel presunúť svoje sily na juh, útočiac na Tokugawu zo severovýchodu, kým Išida ho bude atakovať zo západu, no bol v tomto ťažení veľmi skoro porazený, pri obliehaní svojho hradu Široiši.

Po tejto porážke Kagekacu deklaroval vernosť Tokugawovi a stal sa *[[tozama]]* (outsider) daimjó; dostal han Jonezawa s výnosom 300 000 *koku* v regióne Tóhoku. Kagekacu neskoršie bojoval na strane Tokugawu proti klanu Tojotomi v rokoch 1614 – 1615 pri obliehaní Osaky.

## Referencie
*Frederic, Louis (2002). "Japan Encyclopedia." Cambridge, Massachusetts: Harvard University Press.
*Sansom, George (1961). "A History of Japan: 1334-1615." Stanford, California: Stanford University Press.
*Turnbull, Stephen (1998). 'The Samurai Sourcebook'. London: Cassell & Co.

*Naganori Kijono – jeho najmilovanejšia osoba a homosexuálny partner

## Externé odkazy
* Samurai Archives  – Uesugi Kagekatsu 

## Zdroje

Kategória:Narodenia v 1556
Kategória:Úmrtia v 1623
Kategória:Osobnosti obdobia Sengoku
Viliam Hýravý

**Viliam Hýravý** (* 26. november 1962, Ružomberok) je bývalý slovenský futbalista. 

Hrával za Česko-Slovensko, za ktoré odohral 11 zápasov. Bol účastníkom Majstrovstiev sveta 1990.

Na klubovej úrovni hral za BZ Ružomberok, Žilinu, Banskú Bystricu a český klub Baník Ostrava. Jednu sezónu odohral vo francúzskej Ligue 1 za Toulouse FC.

V júli 2009 sa stal trénerom Ružomberka. V tejto pozícií bol do septembra 2009, kedy sa stal asistentom trénera Františka Straku. Od októbra 2009 sa stal trénerom ružomberského béčka.

## Referencie

* ČMFS 
* Profil  
* Osobnosti Ružomberka 

Kategória:Narodenia v 1962
Kategória:Česko-slovenskí futbalisti
Kategória:Slovenskí futbalisti
Kategória:Hráči MFK Ružomberok
Kategória:Hráči MŠK Žilina
Kategória:Hráči Toulouse FC
Kategória:Hráči FC Baník Ostrava
Kategória:Hráči Majstrovstiev sveta vo futbale 1990
Kategória:Osobnosti z Ružomberka
Národný park Neziderské jazero – Seewinkel

**Národný park Neziderské jazero – Seewinkel** () je národný park v Rakúsku. Rozkladá sa na východnom pobreží Neziderského jazera a časti Seewinkel na rakúsko-maďarských hraniciach. Národný park bol založený v roku 1993. V roku 1991 bol na maďarskej strane jazera Národný park Fertő–Hanság. Obidve chránené územia tak spolu tvoria viac ako  chránenú oblasť. Územie je Ramsarskou lokalitou a územím európskeho významu. Neziderské jazero je zapísané na zozname Svetového dedičstva UNESCO.

## Zdroje
* 

## Externé odkazy
* Národný park Neziderské jazero – Seewinkel  - oficiálna stránka národného parku 
* Národný park Fertő-Hanság - oficiálna stránka susedného maďarského národného parku , , 

## Iné projekty

Kategória:Národné parky v Rakúsku
Kategória:Biosférické rezervácie v Rakúsku
Kategória:Územia európskeho významu v Rakúsku
Knuthova cena

[thumb|[Gary Miller predáva Volkerovi Strassenovi Knuthovu cenu za rok 2008.]]
**Cena Donalda E. Knutha** (ang. *Donald E. Knuth Prize*), skrátene **Knuthova cena** (ang. *Knuth Prize*) je cena, ktorú udeľuje ACM SIGACT (*[[Association for Computing Machinery]] Special Interest Group on Algorithms and Computation Theory*) za mimoriadny prínos v oblasti teoretických základov informatiky. Je pomenovaná podľa informatika Donalda Ervina Knutha. 

Knuthova cena sa udeľuje každého jeden a pol roka od roku 1996 a jej súčasťou je finančná suma vo výške 5000 amerických dolárov. V porovnaní s Gödelovou cenou, ktorá sa udeľuje za vynikajúce články, je Knuthova cena udeľovaná skôr za celkový prínos v danej oblasti.

## Nositelia Knuthovej ceny

* 1996 - Andrew Jao
* 1997 - Leslie Valiant
* 1999 - László Lovász
* 2000 - Jeffrey Ullman
* 2002 - Christos Papadimitriou
* 2003 - Miklós Ajtai
* 2005 - Mihalis Yannakakis
* 2007 - Nancy Lynchová
* 2008 - Volker Strassen
* 2010 - David Johnson
* 2011 - Ravindran Kannan
* 2012 - Leonid Levin
* 2013 - Gary L. Miller
* 2014 - Richard J. Lipton
* 2015 - László Babai
* 2016 - Noam Nisan
* 2017 - Oded Goldreich
* 2018 - Johan Håstad
* 2019 - Avi Wigderson
* 2020 - Cynthia Dwork

## Externé odkazy

*Stránka ceny so zoznamom nositeľov

Kategória:Vedecké ocenenia
Butler Lampson

**Butler W. Lampson** (* 23. december 1943, Washington D.C., USA) je americký informatik. V roku 1992 dostal Turingovu cenu za svoj prínos pri vývoji osobných počítačov, je považovaný za pôvodcu tohto konceptu. 

Kategória:Držitelia Turingovej ceny
Kategória:Informatici USA
Kategória:Priekopníci informatiky
Kategória:Nositelia ACM Software System Award
Kategória:Osobnosti z Washingtonu D.C.
Volker Strassen

**Volker Strassen** (* 29. apríl 1936, Düsseldorf-Gerresheim, Nemecko) je nemecký matematik a informatik. Začínal s teóriou pravdepodobnosti, ale známy je najmä vďaka svojmu článku o Gaussovej eliminačnej metóde, v ktorom prišiel s prvým algoritmom na násobenie matíc v čase rýchlejšom ako O(*n*3). Tento algoritmus je dnes bežne známy ako Strassenov algoritmus. Je držiteľom viacerých vedeckých ocenení, v roku 2008 dostal Knuthovu cenu.

Kategória:Narodenia v 1936
Kategória:Nositelia Knuthovej ceny
Kategória:Nemeckí matematici
Kategória:Nemeckí informatici
Kategória:Vyučujúci na Univerzite v Zürichu